PARANTUMISKOULU
MIETISKELE JUMALAN SANAA 2/2
Hei. Tämä on Parantumiskoulu, ja minä olen pastori Jaanus Ringmäe.
Opetan tänään parantumiseen liittyvää Jumalan Sanaa.
Kehotan varsinkin sinua, joka juuri nyt olet sairaana, -
tutkimaan Raamattua kanssani, jotta saisit varmuuden Jumalan tahdosta.
Jatkan tänään aiheesta "Jumalan Sanan mietiskely".
Kirjataan se ylös...
MIETISKELE JUMALAN SANAA
Viimeksi tutkimme Raamatusta kohtaa Sananl. 4:20-22, jossa sanotaan: -
"Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään;
sillä ne ovat elämä sille, joka ne löytää, -
ja lääke koko hänen ruumiillensa.
Yli kaiken varottavan varjele sydämesi, sillä sieltä elämä lähtee."
Jumalan Sana on siis lääke, mutta milloin?
Keskittyessämme Sanaan sitä kuunnellen ja lukien, -
jotta Sana voisi laskeutua sydämeemme.
Viime jaksossa katsoimme Raamatusta myös kohtaa Joosua 1:8.
Luen sen vielä uudestaan, ja sen jälkeen jatkamme eteenpäin...
"Älköön tämä lain kirja sinun suustasi poistuko, -
vaan tutkiskele sitä päivät ja yöt, -
että tarkoin noudattaisit kaikkea, mitä siihen on kirjoitettu, -
sillä silloin sinä onnistut teilläsi ja silloin sinä menestyt."
Eli Jumalan Sanan tulee olla huulillamme, -
ja sen lisäksi Sanaa tulee mietiskellä.
Tässä sanotaan "...vaan tutkiskele sitä päivät ja yöt..."
Kuinka mietiskely tapahtuu? Valitse joku tietty Raamatun kohta, -
jota luet vaikka ääneen, ja mieti mitä Jumalan Sana puhuu sinulle.
Mieti jokaista sanaa jae jakeelta.. Mitä Jumala haluaa sinulle sanoa?
Meidän tulisi tottua mietiskelemään Jumalan Sanaa siihen syventymällä.
Teksti jatkuu: "... että tarkoin noudattaisit kaikkea..."
Eli Jumalan Sanan tutkiskelun tarkoituksena -
on herättää meissä halu elää Jumalan Sanan mukaisesti.
Ihmisiä miellyttää tämän jakeen loppuosa, jossa puhutaan -
onnistumisesta ja menestymisestä. Sitähän ihmiset haluavat...
Menestymisesi ei ole Jumalalle ongelma, -
mutta perimmäisenä tarkoituksenam- me on elää Jumalan Sanan mukaan.
Tämä asia tulee pitää mielessä.
Välillä ihmiset suhtautuvat Jumalan Sanaan -
ikään kuin se olisi ravintolan MENU.
Tullessamme ravintolaan, saamme käteen MENUN, josta alamme valita.
Siinä on erilaisia paisteja, jälkiruokia, pihvejä...
Valitset sinua houkuttelevan pihvin ja sinua miellyttävän jälkiruoan, -
ja siihen rinnalle sopivan juoman, jonka jälkeen esität tilauksesi.
Pian ruoka tuodaan eteesi, ja niin pääset siitä nautiskelemaan.
Mutta Jumalan Sanaa emme saa lähestyä kuin se olisi jokin MENU!
Mitä Jumalan Sanasta valitsisin? Hmm... Vähän parantumista, -
tarpeitteni täyttämistä, onnea, rauhaa, iloa ja kaikkea mukavaa...
Huomaa, että näiden lisäksi Raamattu puhuu myös asioista, -
jotka eivät aina kaikkia innosta.
Siellä puhutaan Jumalan pelosta, pyhittymisestä, anteeksiannosta -
ja monista muista aiheista, jotka saattavat olla vähemmän suosittuja.
Tässäkin yhteydessä Jumala sanoi, että Joosuan tulee tutkiskella -
ja syventyä kaikkeen, mitä Jumalan Sanaan on kirjoitettu.
Kyse on kokonaisuudesta, josta ei voi valita vain mieleisiänsä aiheita.
Tämä parantumisen aihekin voi näyttää "menusta valitulta"...
Pyrkimykseni on parantumisen lisäksi ottaa esiin myös muita tärkeitä asioita,
joita ilman emme voi nähdä ihmeitä elämässämme.
Emme voi ohittaa Raamatun opetuksia -
ja valita vain "meille sopivia".
Jumalalta ei saa mitään pelkästään nappia painamalla!
Vanhemmat ihmiset ehkä muistavat, kuinka Venäjän vallan aikaan -
kaduilla oli automaatteja, joista sai hiilihappovettä.
Ne olivat rautalaatioita, joissa oli yksi juomalasi.
Huljutit puhtaaksi sen lasin, jota käyttivät monet muutkin ihmiset.
Kun lasi oli paikallaan, valitsit joko 3 kopeekan limonadin -
tai lasillisen hiilihappovettä.
Limonadin saatuasi olit onnellinen, ja ilahdutti se lapsiakin.
Välillä suhtaudumme Jumalaankin kuin juoma-automaattiin: -
Menemme Hänen luokseen ja painamme napista mitä haluamme.
Jumala haluaa täyttää puutteitamme ja vastata rukouksiimme, mutta -
tämän lisäksi Jumala haluaa monia muita, erittäin tärkeitä asioita.
Pikaratkaisujen sijaan, meidän tulee olla valmiita muuttumaan.
Kauan jonkin ongelman kanssa painineita kristittyjä -
olen kehottanut esittämään Jumalalle rehellisen kysymyksen: -
"Jumala - onko elämässäni jotain, mikä minun tulisi muuttaa?"
Ilman jatkuvaa syyllisyyden tunnetta voimme sanoa olevamme -
valmiita muuttumaan itse, sekä valmiina muutoksiin elämässämme.
Emme odota pikaisia ratkaisuja olematta itse valmiita muuttumaan.
Tämä sama ilmenee Joosualle ja meille annetusta ohjeesta, eli -
Jumalan Sanaa tulee tutkiskella ja sen jälkeen elää sen mukaisesti, -
eli "tarkoin noudattaisit KAIKKEA, mitä siihen on kirjoitettu..."
Tämä oli Vanhan Testamentin aikaa ja paljolti tässä viitattiin -
Jumalan käskyjen noudattamiseen, mutta voimme rohkeasti -
laajentaa sen käsittämään kaiken Jumalan Sanan noudattamisen.
Ja teksti jatkuu: -
"..SILLOIN sinä onnistut teilläsi ja silloin sinä menestyt."
Emme siis saa luulla onnistuvamme ja menestyvämme, -
ellemme sovella elämäämme myös jakeen alkuosan ohjeita.
Kun haluamme puhua ja tutkiskella Jumalan Sanaa ja -
päätämme myös elää sen mukaan, -
silloin Jumala suo meille onnistumisen ja menestymisen.
Emme menesty, ellemme ole valmiita elämään näiden opetusten mukaan.
Tämä on tosi tärkeätä halutessasi kokea parantumisen ja muutoksia.
Sovella näitä ohjeita elämääsi: Varaa aikaa ja -
lue Jumalan Sanaa välillä jopa ääneen - ja mietiskele sitä.
Näe vaivaa soveltaaksesi ohjeita jokapäiväisessä elämässäsi.
Älä suhtaudu tärkeisiin, srk:ssa kuulemiisi Jumalan opetuksiin -
vain pintapuolisesti. Kysymys kuuluu: Elätkö opetusten mukaan?
Se onkin tavoitteemme.
Pastorina en ole vain valaisemassa ihmisille kristinuskon totuuksia, -
vaan opettamassa, kuinka he voivat soveltaa niitä omaan elämäänsä.
Tänään opetan, kuinka juuri sinäkin voit niitä elämääsi soveltaa.
Tarkoitus on, että otat oppimasi asiat konkreettiseen käyttöön, -
jonka jälkeen alat nähdä elämässäsi tapahtuvia ihmeitä, -
sillä kaikki se mitä Hän sanoi Joosualle, koskee myös sinua.
Kirjataan taas välillä näitä periaatteita muistiin.
Eli meidän tulee elää Jumalan Sanan mukaisesti.
MEIDÄN TULEE ELÄÄ JUMALAN SANAN MUKAISESTI
Meidän tulee pyrkiä siihen, että kuulemisen ja lukemisen lisäksi, -
me myös elämme Sanan mukaan. Eli kuulemme ja mietiskelemme -
päämääränämme oppia elämään Jumalan Sanan mukaisesti.
Siirrytään Psalmien 1. kirjaan.
Siinä on samantapainen kohta, jossa parantumisen lisäksi -
viitataan koko elämäämme ja Jumalan tahtoon.
Eli Psalmi 1:1-3 sanoo: -
"Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat, -
vaan rakastaa Herran lakia ja -
tutkistelee hänen lakiansa päivät ja yöt!
Hän on niinkuin istutettu puu vesiojain tykönä, joka antaa hedelmänsä -
ajallaan ja jonka lehti ei lakastu; ja kaikki, mitä hän tekee, menestyy."
Taas kerran - Jumalan Sana puhuu menestymisestä.
Ja tässä viisaus: Katsotaan ensin, mitä psalmin alussa lukee...
Ei innostuta menestyksestä ennen kuin olemme tutustuneet -
siihen, mitä Jumala toivoo meiltä. Ensimmäiseksi Hän mainitsee -
miehen, "joka ei vaella jumalattomain neuvossa."
Tässä jakeessa on 3 kiinnostavaa verbiä: vaeltaa, seistä ja istua.
Huomaamme omankin aktiivisen elämämme koostuvan juuri näistä.
Me joko kävelemme, seisomme tai istumme jossakin.
Tässä ei puhuta vähäaktiivisesta ajasta, jolloin makaamme tms. -
vaan siitä, kuinka käytämme jokapäiväistä, aktiivista aikaamme.
Ensimmäisenä asiana nousee esiin se, -
ettemme vaeltaisi jumalattomain neuvossa.
Vironkielisessä käännöksessä sana "jumalaton" -
on käännetty sanalla "õel", joka tarkoittaa pahaa, ilkeätä jne.
Mutta tässä sana viittaa ihmisiin, jotka eivät usko Jumalaan, ja -
tämän mukaan meidän ei tule vaeltaa heidän neuvojensa mukaan.
Puhuessamme oman elämämme tärkeimpien päätösten -
ja valintojen tekemisestä, tulee niiden perustua Jumalan Sanaan, -
Jumalalta tai Jumalaa pelkääviltä ihmisiltä saatuihin neuvoihin.
Meidän ei tule seurata jumalattomia ihmisiä eikä heidän neuvojaan -
elämämme tärkeimmissä kysymyksissä.
Totta kai voi kysyä ohjeita käytännön asioihin, vaikkapa kameran käyttöön.
Mutta kun puhumme elämämme saattamisesta oikeille raiteille, -
tulee neuvojen olla Jumalan Sanasta tai muusta kristillisestä kirjasta.
Miksi näin?
Siksi, että emme voi elää mukaillen tämän maailman jumalattomia.
Ottaessasi mallia jumalattomista ja ja seuratessasi heidän ohjeitaan, -
muutut heidän kaltaisekseen. Juuri siitä tässä varoitetaan!
Nämä ovat elämämme valintoja.
Joku voi ihailla jonkin psykologin avioliitosta kirjoittamaa kirjaa.
Kirja voi olla hyvä, ja sen kirjoittajakin hyväntahtoinen...
Mutta kristittyinä meidän tulee tutkia Jumalan Sanaa tai -
valita kristityn kirjailijan, Jumalan Sanaan perustuva kirja, -
jossa puhutaan samoista asioista, mutta Jumalan Sanaan pohjautuen.
Emme valitse väärää kirjaa, jotta elämämme perustana säilyy Kristus.
Parantumisessakaan meidän ei pidä nojata ainoastaan lääkärin neuvoon.
Ei niin, etteikö lääkärin ohjeita tulisi kuunnella, mutta -
meidän uskomme pohjautuu Jumalan Sanaan.
Monilla luokseni tulevilla voi olla isokin määrä diagnooseja.
Asian ollessa näin, esitämme asian lyhyesti Jumalalle -
ja puhumme siitä, mitä Jumalalla on asiasta sanottavaa.
Välillä ihmiset uskovat enemmän lääkärin diagnoosiin kuin Jumalan.
Tämä asia tulisi kääntää päinvastaiseksi niin, että -
uskomme Jumalan Sanaan olisi lääkärin sanaa voimakkaampi.
Lääkäri ei tee mitään väärää, mutta Jumalan Sana tuo ratkaisun.
Tämän mukaan jumalattomain neuvossa ei tule vaeltaa, -
eikä astua syntisten teitä... Kun puhutaan tiestä kuten tässä, -
sillä tarkoitetaan kunkin ihmisen valitsemaa elämän suuntaa.
Emme voi kulkea syntisten teitä, koska meidän tavoitteemme -
ja päämäärämme ovat niin erilaiset kuin heidän.
Meidän ei pidä suhtautua heihin huonosti. Heitä tulee rakastaa -
ja heille tulee tehdä hyvää, sekä puhua heille myös Jumalan Sanasta.
Meidän tarkoituksemme on astua samaa tietä Jeesuksen kanssa.
Usein se tarkoittaa vastavirtaan kulkemista ja toisin tekemistä.
Liikut Jumalan Sanasta löytämiesi neuvojen osoittamaan suuntaan.
Teksti jatkuu: "...eikä istu, kussa pilkkaajat istuvat"...
Pilkkaajaksi sanotaan sitä, joka halveksii tai ivaa toisia ihmisiä.
Sellaisen ominaisuuden ei tule kuulua kristityn elämään.
Suustamme ei pidä kuulua jatkuvaa toisten halveksuntaa tai pilkkaa.
Se ei ole Jumalalle mieleistä.
Hän tarjoaa meille vaihtoehdon kaikelle edellä mainitulle: -
"...vaan rakastaa Herran lakia.." Kirjaan tämänkin taululle.
Siten muistamme Jumalan Sanan tuovan meille hyvän mielen.
HYVÄ MIELI JUMALAN SANASTA
Mitä sitten tarkoittaa se, että Jumalan Sanasta saa hyvän mielen?
Muistelen paria, jo aiemmin käsittelemääni vanhaa viisautta.
Jos Jumalan Sana tuo sinulle hyvää mieltä, varaat sille myös aikaa.
Valitset sinua miellyttäviä asioita, vaikkapa TV-ohjelmia, -
sen mukaan, mikä sinua kiinnostaa ja mistä todella pidät.
Mutta on ohjelmia joista et pidä, joten niitä et seuraa lainkaan -
tai suhtaudut niihin välinpitämättömästi...
Jumalan Sanan pitäisi myös tuoda meille hyvää mieltä siten, että -
voisimme nauttia ja tuntea suurta iloa siitä.
Joissakin käännöksissä puhutaankin Jumalan Sanan suomasta ilosta.
Tulee ymmärtää, että kyseessä on oma päätöksemme ja valintamme.
Me päätämme, että Jumalan Sana on hyvää ja tarpeellista.
Annettuamme elämämme Jeesukselle, ymmärrämme -
Hänen puheensa olevan oleellista, tarpeellista ja tärkeää.
Siksi tunnemme iloa Jumalan Sanasta, -
joka antaa meille hyvän mielen.
Teksti jatkuu: "...ja tutkiskelee hänen lakiansa päivät ja yöt!"
Tutkiskelun tulee siis olla jatkuvaa, koska yökin on mainittu.
Kuten puhuimme, sanan 'tutkiskelu' voi korvata sanalla 'mietiskely'.
Tutkiskele Jumalan Sanaa, -
äläkä perusta omaa elämääsi muiden sanomisille tai mielipiteille.
Sinun tulee itse löytää vastaukset. Opetukseni tässä on hyvä alku, -
mutta nyt sinun tulee itse etsiä nämä Raamatun kohdat -
nähdäksesi, että Jumalan Sanassa puhutaan juuri näin.
Halutessasi, voit minun puheitteni sijaan, siteerata Jumalan Sanaa.
Uskomme tulee perustua Jumalan Sanaan, eikä saarnaajaan.
Usko Jumalaan ja Jeesukseen parantaa sinut ja tuo muutoksen.
Eli varaa aikaa ja tutkiskele Jumalan Sanaa.
Teksti jatkuu "Hän on niinkuin istutettu puu vesiojain tykönä, -
joka antaa hedelmänsä ajallaan ja jonka lehti ei lakastu; ja -
kaikki, mitä hän tekee, menestyy." Eli mitä menestyminen vaatii?
Siihen tarvitaan edellä mainittujen periaatteiden noudattamista.
Sitä, että tutkiskelemme Jumalan Sanaa sitä mieleemme painaen.
Silloin saamme nähdä muutoksia ja kokea oman elämämme muuttuvan.
Katsotaan vielä yhtä kohtaa, jossa puhutaan samasta periaatteesta.
Se löytyy Uudesta Testamentista, kohdasta Jaakobin kirje 1:22-25.
"Mutta olkaa sanan tekijöitä, eikä vain sen kuulijoita, pettäen itsenne.
Sillä jos joku on sanan kuulija eikä sen tekijä, niin hän on miehen kaltainen, -
joka katselee kuvastimessa luonnollisia kasvojaan; -
hän katselee itseään, lähtee pois ja unhottaa heti, millainen hän oli.
Mutta joka katsoo täydelliseen lakiin, vapauden lakiin, ja pysyy siinä, -
eikä ole muistamaton kuulija, vaan todellinen tekijä, -
hän on oleva autuas tekemisessään."
Voit huomata tästä löytyvän samoja, jo käsittelemiäni asioita.
Meidän tulee olla Jumalan Sanan tekijöitä, eikä pelkkiä kuulijoita.
Mitä se tarkoittaa? Näemme tässä, mitä Jumalan Sana painottaa.
Alussa on hyvä, että kuulet Jumalan Sanaa.
Tänään hyvä alku on se, että kuulet opetustani.
Mutta seuraava tärkeä askel on se, -
että alat heti harjoittaa Jumalan Sanaa käytännössä.
Tässä annetaan hyvät ohjeet siihen, miten toimia käytännössä.
Tämän mukaan ihminen, joka vain kuulee Jumalan Sanaa, -
mutta ei elä sen mukaan, pettää lopulta vain itseään.
Monet ovat kuulleet ja teoriassa hallitsevat jonkin asian, mutta -
he eivät toteuta sitä käytännössä. "Tuon olen kyllä kuullut..."
"Pastori, miksi toistat vanhaa asiaa jonka olen jo kuullut..."
Mutta harjoitatko sitä käytännössä? Onko se säännöllinen osa elämääsi?
Sovellatko sitä eri tilanteissa?
Tätä miettiessään moni huomaa asian todellisen laidan.
Kyse ei ole siitä, oletko asiasta kuullut, -
vaan siitä, elätkö kuulemasi mukaan.
Kuullessamme monia Raamatun totuuksia uudestaan ja uudestaan -
meidän tulisikin kysyä, onko asia jäänyt pelkäksi kuunteluksi, vai -
sovellammeko kuulemaamme jo omassa elämässämme.
Kirjaan muistiin kysymyksen: Elätkö Jumalan Sanan mukaisesti?
ELÄTKÖ JUMALAN SANAN MUKAISESTI?
Mennään eteenpäin...
Tässä viitataan ihmiseen, joka on ainoastaan kuulija. Eli -
"hän on miehen kaltainen, -
joka katselee kuvastimessa luonnollisia kasvojaan;
hän katselee itseään, lähtee pois ja unhottaa heti, millainen hän oli."
Eli hän katsoi, lähti pois - ja unohti.
"Mutta joka katsoo täydelliseen lakiin, vapauden lakiin, -
ja pysyy siinä, eikä ole muistamaton kuulija, -
vaan todellinen tekijä, hän on oleva autuas tekemisessään."
Eli Jumalan Sanaan syventyminen, sen tutkiskelu ja mietiskely -
vievät meitä kohtaan, jossa lopulta alamme elää myös sen mukaisesti.
Tutkiskelu auttaa meitä muuttamaan sanat teoiksi omassa elämässämme.
Aloita Jumalan Sanaan syventymällä.
Sen jälkeen olet se, joka katsoo täydelliseen vapauden lakiin -
sitä tutkimalla, ja niin olet lopulta se todellinen tekijä.
Mutta mitä tarkoittaa tässä mainittu kuvastin eli peili?
Jonkun kysyessä, mikä näppy kasvoissasi on - et ehkä tiedä, -
ellet ole muuta kuin vilkaissut peiliin, tarkemmin katsomatta.
Mutta jos katsot peiliin tarkasti syventyen, näet kyllä sen näpynkin.
Jumalan Sanaakin voimme tarkastella vain ylimalkaisesti.
"Kuulin saarnan, kuulin jutun...", mutta syvennyitkö siihen?
Katsoitko vapauden täydelliseen lakiin? Jos sen teit, -
et ole muistamaton kuulija, vaan voit nähdä muutoksien -
ja ihmeiden syntyvän elämässäsi, ja Jumalan Sana on sinulle kuin lääke.
Toistan vielä: Mietiskele Jumalan Sanaa ja varaa siihen aikaa!
Palataan vielä hetkeksi tänään käsittelemiini perusteisiin.
Jumalan Sana on meille lääke, kun kiinnitämme siihen huomiomme -
kuulemalla, lukemalla ja tutkiskelemalla sitä.
Sen jälkeen mietiskele sitä. Älä vain kuuntele vääriä lähteitä -
tai ota neuvoja ihmisiltä, jotka eivät tunne eivätkä pelkää Jumalaa.
Kuuntele uskovilta saamiasi, Jumalan Sanaan perustuvia neuvoja.
On tärkeätä kiinnittää huomio vapauden lakiin, eli tutkia.
Rukoillaan ja päätetään, että haluamme tutkia Jumalan Sanaa.
Isä kiitän Sinua, että muovaat ja uudistat jokaista kuulijaani.
Isä, Sanasi tekee työtä, kantaa hedelmää ja tuottaa -
tuloksia heidän elämässään, kun he tutkivat ja syventyvät siihen.
Sanasi toimii heille lääkkeenä. He alkavat paranemaan ja heidän -
ongelmansa katoamaan siksi, että he ottavat Sanasi kuin lääkkeen.
Kiitos Isä, että teet työtä ja hoidat jokaista katsojaa.
Sanasi ei palaa tyhjänä, vaan tekee sen, miksi se on lähetetty.
Isä, kiitän muutoksista ja kiitän ratkaisuista ja siitä, että -
saamme olla Sanan tekijöitä, eikä vain kuulijoita. Saamme olla -
heitä, jotka muuttavat elämänsä ja parantuvat Sinun Sanasi kautta.
Jeesuksen nimessä, Aamen.
Tallinnan Hoosianna-seurakunnan parantumiskoulu
Suomennos: Irene Tarkka